jkorsvik/nowiki_second_scrape_merged huggingface dataset:
O.J. – en utstrakt hånd

O.J. – en utstrakt hånd er en norsk humor-serie med Otto Jespersen som gikk på NRK1 i 1999. Programmet var en oppfølger til O.J. – på nye eventyr. 
En utstrakt hånd ble spunnet rundt det flerkulturelle Norge. Programmet var studiobasert og ble ledet av Jespersen, men han spilte også mange av karakterene som ble sendt som innslag i programmet. Nye karakterer i denne var karrierekvinnen Tårnfrid, black-metal musikeren Baron Blod, Nazi-Per og arbeidsløse Birger. Det ble også et gjensyn med kriminalinspektør Wirrum. Denne gang sammen med den kvinnelige assistenten Knaber (Anitra Eriksen).Premieren ble sett av 580 000.En kortversjon på 75 minutter ble utgitt på VHS og DVD høsten 2000. Dette var forøvrig den første produksjonen som NRK utgav på DVD.


== Gjester ==


== Se også ==
O.J. – alt for Norge (2002)
O.J. – på nye eventyr (1995)
O.J. – ute på prøve (1994)


== Referanser ==
OL-quiz

OL-quiz var et norsk TV-quiz med Viggo Valle som gikk på NRK1 fra 2001 til 2002. Tema var Vinter-OL og premien var en tur til Vinter-OL 2002 i Salt Lake City. Fylkeslag på to og to fra hele landet hadde konkurrert i radioens P1 gjennom hele høsten for å komme til kvartfinalene i Fjernsynet. De åtte beste fylkeslagene gikk videre til TV-delen som gikk som en ren cup bestående av sju programmer.Seieren gikk til Harald Madsen og Aslak Bekhus på Buskerudlaget.


== Referanser ==
Ale-Skövde kyrka

Ale-Skövde kyrka er en sognekirke i Ale-Skövde församling i Lilla Edets kommun i Göteborgs stift. Den nåværende kirken ble bygget i 1754 med en mur bevart fra en eldre kirke. Døpefonten er fra 1200-tallet.


== Kilder ==
Mellan himmel och helvete : bemålade kyrktak i Göteborgs stift 1697-1812. [Karlstad]: Votum. 2018. s. 134-137. ISBN 9789188435491. 
Våra kyrkor. Västervik: Klarkullen. 1990. side. 517. Libris. ISBN 91-971561-0-8


== Eksterne lenker ==
(sv) Offisielt nettsted 
(en) Ale-Skövde kyrka – kategori av bilder, video eller lyd på Commons 
Skepplanda pastorat
Tarald Myrum

Tarald Myrum (født 19. september 1952) er fylkespolitiker i Aust-Agder og  er tidligere ordfører i Valle. Han representerer Senterpartiet. Han var ordfører i Valle fra 1992 til 1999 og fra 2011 til 2015. 
Han gikk ut av Hornnes gymnas i 1973 og studerte deretter på Norges landbrukshøgskole. Før han overtok slektsgården i Valle, var han leder av Setesdal Forsøksring. Han har også engasjert seg sterkt i Valle IL og vært leder der i en årrekke. Som ordfører var han en sterk pådriver for å få bygget idrettshall i Valle. Selv er han aktiv skiløper og har gått både Birkebeinerrennet, Vasaloppet og Sesilåmi, som han også har vært i administrativ ledelse for. 


== Referanser ==


== Eksterne lenker ==
(no) Tarald Myrum hos Stortinget 
(no) Tarald Myrum hos Norsk senter for forskningsdata
Sølvkroken

Sølvkroken er en norsk produsent og distributør av utstyr til sportsfiske.
Bedriften ble startet i Skien i 1930 av Bjarne Zachariassen, men flyttet i 1954 til nye lokaler på Stoa i Arendal. I dag har bedriften ca. 60 ansatte. I 2009 var nye lokaler på Krøgenes, øst for Arendal, ferdig bygget.


== Produkter ==
Selv om Sølvkroken Spesial nr. 40 er det første produktet fra bedriften, er kanskje Svenskpilken det mest kjente.
Revmatologi

Revmatologi er i Norge en egen medisinsk spesialitet som tar for seg revmatiske sykdommer (revmatisme) både hos menn og kvinner i ledd, muskler, bindevev, senehinner og nerver. Sykdommene er ledsaget av smerter og av organiske endringer i vekslende omfang. Faget omfatter også barn med revmatisk sykdom (barnerevmatologi), med eget nasjonalt kompetansesenter (NAKBUR).
Leger med spesialisering innenfor faget revmatologi organiseres i Norsk revmatologisk forening. Foruten leger med spesialisering i revmatologi behandles pasienter med revmatiske sykdommer også av revmakirurger, dvs. ortopediske kirurger med særlig interesser for de utfordringene som ligger i å bremse sykdom og hindre funksjonshemminger ved kirurgiske inngrep.
Lidelsene av revmatisme er meget utbredt både i Norge og resten av verden.


== Fire hovedgrupper  revmatisk sykdom ==
Revmatisme kan etter Verdens helseorgansisasjon (WHO) deles inn i fire hovedgrupper
Betennelsesliknende (inflammatorisk) revmatisme som omfatter blant andre; Kroniske leddbetennelser (Artritt) som  Revmatoid artritt (leddgikt) og Urinsyregikt, Spondylartritter som også angriper ryggsøylen: Bekhterevs sykdom, Psoriasisleddgikt, Artritt ved tarmbetennelsene; Ulcerøs colitt eller Crohns sykdom, bindevevesykdommer som Systemisk lupus erytematosus og Sjögrens syndrom, samt systemisk Vaskulitt.
Alders- og slitasjesykdommer (degenerative revmatiske sykdommer) i ledd (Artrose) og ryggsøyle
Bløtdelsrevmatisme som Fibromyalgi og andre smertetilstander i muskel- og skjelettsystemet
Revmatiske sykdommer betinget i ikke-revmatiske tilstander som leddsmerter ved leversykdom eller skjelettsmerter ved kreft


== Referanser ==


== Eksterne lenker ==
Diagnoser: Norsk Revmatikerforbund (pasientorganisasjon)
Nasjonalt Kompetansesenter for Barne- og Ungdomsrevmatologi (NAKBUR)
Bindevevssykdommer.no
Vaskulitt.no
Langavatnet

Langavatnet kan vise til en rekke innsjøer i Norge:

Langavatnet (Stondalen) – i Stondalen i Aurland kommune i Sogn og Fjordane
Langavatnet (Kongshelleren) – ved Kongshelleren i Aurland kommune i Sogn og Fjordane
Langavatnet (øst for Vassbygdi) – øst for Vassbygdi i Aurland kommune i Sogn og Fjordane
Langavatnet (Bergen) – i Bergen kommune i Hordaland
Langavatnet (Eidfjord) – i Eidfjord kommune i Hordaland
Langavatnet (Kvinnherad) – i Kvinnherad kommune i Hordaland
Langavatnet (Odda) – i Odda kommune i Hordaland
Langavatnet (Samnanger) – i Samnanger og Bergen kommuner i Hordaland
Langavatnet (Ullensvang) – i Ullensvang kommune i Hordaland
Langavatnet (Ulvik) – i Ulvik kommune i Hordaland
Langavatnet (Voss) – i Voss kommune i Hordaland
Langavatnet (Eigersund) – i Eigersund kommune i Rogaland
Langavatnet (Forsand) – i Forsand kommune i Rogaland
Langavatnet (Eidland) – ved Eidland i Gjesdal kommune i Rogaland
Langavatnet (Byrkjedal) – ved Byrkjedal i Gjesdal kommune i Rogaland
Langavatnet (Hjelmeland) – i Hjelmeland kommune i Rogaland
Langavatnet (Stord) - Ved Dåfjorden i Stord kommune i Hordaland


== Se også ==
Langevatn/Langevann
Langvatnet/Langvannet
Langevatnet
Ryfylke Visegruppe

Ryfylke Visegruppe, etter hvert kun Ryfylke, er en visegruppe fra Ryfylke i Rogaland. Gruppen ble dannet på slutten av 70-tallet.


== Historie ==
Gruppens første album, Før oljå kom, ble utgitt i 1981 og inneholdt folketoner og salmer fra Ryfylke og Rogaland. For dette albumet fikk gruppen Prøysenprisen samme år. Album nummer to, Forlis, ble gitt ut i 1983, og inneholdt egne sanger hovedsakelig skrevet av Bjørn Erik Vige. I 1984 sluttet Vige, og gruppen forkortet navnet til Ryfylke. Under dette navnet ga de ut albumet Trekkfugler i 1985 på eget selskap, denne gang med Bjørn Aslaksen som hovedkomponist. Begge de to siste albumene ble nominert til Spellemannprisen.
Gruppen laget også en TV-serie for skolefjernsyn på NRK, og turnerte i USA i 1988. I 1990 ble gruppen oppløst. Siden har medlemmene Rønnaug Foss Alsvik, Bjørn Aslaksen og Bjørn Erik Vige startet egne karrierer. Sistnevnte har blant annet skrevet «Alle mine tankar», som vant Melodi Grand Prix 1993.
I forbindelse med en konsert til inntekt for flodbølgeofrene i Asia ble gruppen gjenforent for en engangskonsert i 2005. I 2007 har gruppen ved enkelte anledninger gjenoppstått under navnet Ryfylke Visegutter, med seks av de mannlige medlemmene og med nytt materiale.


== Medlemmer ==
Anita Nymann Tønnessen: vokalist
Tor Gudmund Selvær: vokalist
Rønnaug Foss Alsvik: vokalist
Stein Endresen: gitar, bass, vokal
Holger Ivar Austvoll: vokal, gitar
Bjørn Erik Vige: vokal, gitar, mandolin (-1984)
Anne Britt Reienes: vokal  (-1982)
Knut Sellevoll: banjo, bass, trekkspill, vokal (-1982)
Bjørn Aslaksen: gitar, vokal (1982 -)
Reidar Olsen: bass (1985–)


== Diskografi ==
Før oljå kom (Kirkelig Kulturverksted, 1981)
Forlis (Kirkelig Kulturverksted, 1983)
Trekkfugler (Ryfylke, 1985)
Hjemma igjen (Tylden, 2011)
Ei striba med lys (Tylden, 2012)


== Eksterne lenker ==
(en) Ryfylke Visegruppe på Discogs 
(no) Biografi fra Norsk pop- og rockleksikon
Fylkesvei 5830

Fylkesvei 5830 går mellom Muldsvor og Nyemarka, og mellom Haugen og Ytrehorn i Volda.
Traséer: Muldsvor – Nyemarka (0,5 km), Haugen – Tomasgård (7,5 km), Gausemel – Ytrehorn (3,4 km)
Frem til 2019 hadde veien betegnelsen fylkesvei 726.


== Kommuner og knutepunkter ==

 VoldaGrendavegen 

Hornindalsvegen 

Tomasgardvegen 

Seljesetvegen 

Erstattet av kommunal veg Muldsvorvegen (1,0 km)

Muldsvorvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5830
(no) Statens vegvesen – trafikkmeldinger
Lagavulin

Lagavulin (uttales ordrett på norsk) er en skotsk maltwhisky. I likhet med Laphroaig og Ardbeg blir den produsert på den sørlige delen av den skotske øya Islay. Lagavulin er en kraftig whisky i det øvre prissjiktet, som kjennetegnes av en sterk og distinkt torvsmak. Også røyksmaken kjennes sammen med salt og tang. 
Lagavulin-destilleriet ble offisielt opprettet i 1816, men ulovlig destillering er dokumentert å ha eksistert på stedet så langt tilbake som  1742. Destilleriet ligger i tettstedet ved samme navn.
Lagavulin blir produsert av White Horse Distillers som er eid av United Distillers & Vintners, som igjen er eid av Diageo plc. 


== Se også ==
Laphroaig
Ardbeg


== Eksterne lenker ==
Lagavulin på whiskywiki.no
Islay Info: Lagavulin Distillery Besøkt 13. mai 2014
Lagavulin on Islay Whisky Society
Rejected

Rejected er en amerikansk absurd animasjonsfilm laget i 2000 av Don Hertzfeldt.
Den ble nominert til Oscar i 2001, i kategorien Best Animated Short Film.


== Handling ==
Filmen påstår å fortelle historien om sammenbruddet til animatøren som lagde den, Don Hertzfeldt. Historien blir fortalt i korte tekster på skjermen, og begynner med at Hertzfeldt blir ansatt av «the Family Learning Channel», et fiktivt TV-selskap, for å lage reklamesnutter. Alle arbeidene hans ble sett av klienten, og promte forkastet.
Etter hvert som seerne selv får se snuttene, blir det klart hvorfor.
Handlingen er preget av «Goddag, mann! — Økseskaft»-aktige dialoger, usannsynlige hendelser og umotivert vold.
Den første filmen starter med en strekmann som står med en svær skje i den ene hånden.
Foran ham står det en liten bolle. 
Han utbryter «My spoon is too big» (skjeen min er for stor), og det blir stille. Strekmannen gjentar så dette noen ganger. 
Deretter kommer en antropomorf banan gående inn i bildet og erklærer: «I am a banana.» (jeg er en banan).
Deretter kommer lyden av en støvsuger som skrues på, og reklameteksten klippes inn: «You are watching the Family Learning Channel».
Det kanskje mest kjente sitatet fra filmen, er «My anus is bleeding» (anusen min blør). Den tegnede figuren som sier dette blir ikke hørt av sine like; de er alt for opptatt med å danse og prise livet. Figuren roper ut sin nød med høyere og mer skjærende stemme etter hvert som blødningen blir verre, men ender med å drukne i sitt eget blod mens de andre danser til en svensk versjon av «Nå er det jul igjen».
På dette tidspunktet begynner alle avslagene å bli for mye for tegneren, og Hertzfeldts tegneserieunivers begynner å bryte sammen. Etter en kort periode der Hertzfeldt skulle ha gått over til å tegne utelukkende med venstre hånd, ender Rejected i et apokalyptisk klimaks.


== Referanser ==


== Eksterne lenker ==
(en) Rejected på Internet Movie Database
Det perfekte kupp (TV-program)

Det perfekte kupp er et norsk gameshow ledet av Nils Ole Oftebro som gikk på TV3 i 2000. Totalt 30 deltakere var med i serien. Tre deltakere skulle konkurrere mot hverandre i hvert program, og de som vant mest penger skulle møtes i en superfinale. Ved hjelp av mye teknisk utstyr skulle de løse diverse oppgaver og til slutt ende opp i et hvelv. Der ville deltakerne kunne vinne opp til 250 000 kroner hver, men bare en kunne komme ut av bygningen igjen. Det var også usikkert om vedkommende ville kunne få med seg pengene. Programmet gikk på mandager.
Programmet var en meget stor produksjon for TV3 og kostet 20 millioner å produsere.


== Konsept ==
Her skulle tre «agenter», bestående av både kjendiser og ukjente, løse en rekke oppgaver og bekjempe fysiske hindre for å komme inn i et pengehvelv. Oppgavene underveis gav til sammen kodeordet for å åpne safen. Seerne kunne selv prøve å løse oppgavene og sende inn kodeforslag på sms og e-post. En av innsenderne ville rett etter programmet bli trukket ut til å vinne deler av, eller med maksimal flaks hele potten. Det var avhengig av hvordan det gikk med den ene agenten som til slutt sto igjen med pengene. Agenten skulle forsøke å komme ut av bygget med fangsten på opp til 666 000 kroner. Jo lengre tid agenten brukte på å komme ut, jo mer av potten vant den uttrukne seeren.
I første episode deltok de tre tidligere Robinson-deltakere: Mette C. Iversen,  Bjørn E. Poppe Thorsen og John Olav Vinge.
Inspirasjon var hentet fra filmer som Mission Impossible og The Matrix.


== Seertall ==
Programmet hadde forholdsvis lave seertall og derfor ble det bare en sesong. Premieren ble sett av 145 000. Senere falt tallene ned til 100 000. Finalen ble sett av 120 000.


== Referanser ==
Polo under Sommer-OL 1920

Polo under Sommer-OL 1920. Polo var med på det olympisk programmet for tredje gang 1920 i Antwerpen, tidligere 1900 i Paris og 1908 i London. 


== Medaljer ==


== Resultat ==


== Medaljørene ==


== Eksterne lenker ==
Resultater og profilside Arkivert 4. juli 2009 hos Wayback Machine. på sports-reference.com
Vannpolo under Sommer-OL 1920

Vannpolo under Sommer-OL 1920. Vannpolo var med for femte gang på det olympiske programmet 1920 i Antwerpen. Tolv lag deltok. Storbritannia ble olympiske mestere for fjerde gang i vannpolo. De beseiret hjemmelaget Belgia med 3-2 i finalen.


== Medaljer ==


== Resultat ==


== Medaljevinnerne ==
Bjørn Stabell

Bjørn Stabell (født 31. juli 1938 i Ålesund) er en norsk psykolog og statsstipendiat.Sammen med sin tvillingbror Ulf Stabell ble han utnevnt til statsstipendiat i 1986. Brødrene Stabell har gitt en rekke bidrag til synsforskningen. Ikke minst har de bidratt til beskrivelsen av stavenes og tappenes funksjon. Deres forskning har også belyst andre emner, som mekanismer bak øynenes tilpasning til lys og mørke; de har også skrevet om etikk og erkjennelsesteori.
Innen synsforskning har brødrene Stabell publisert omkring 70 vitenskapelige artikler, fortrinnsvis i to tidsskrifter for synsforskning: Vision Research og Journal of the Optical Society of America, og boken Duplicity Theory of Vision. From Newton to the Present (Cambridge 2009). I boken Duplicity Theory of Vision har de påvist::

at stavreseptorsystemet kan formidle alle typer fargeopplevelser (særlig mettede blåfarger) ved interaksjoner med tappreseptorsystemet;
at allosteriske enzymer spiller en nøkkelrolle i synssystemets mørkeadaptasjon (mørkeadaptasjonen til stavene og tappene følger henholdsvis en tilnærmet tetramerisk og dimerisk funksjon);
at alle typer opponente fargeceller er til stede overalt, både i retina og synskorteks.


== Bibliografi ==
Brødrene Stabell står sammen som medforfattere av følgende utgivelser: 

2009: Duplicity Theory of Vision. From Newton to the Present (Cambridge)
2012: Ethics. A Critical Review and a New Vision. The Identification Theory, Kolofon
2015: A Theory of Science. A Psychological Approach, Kolofon


== Referanser ==
Lycée Louis-le-Grand

Lycée Louis-le-Grand (noen ganger kalt LLG) er en offentlig høyere skole i Paris, allment betraktet som en av de mest krevende i Frankrike. Etter å ha vært kjent som Collège de Clermont, fikk den navnet sitt til ære for Ludvig 14. etter at han besøkte skolen og tilbød den sin beskyttelse.
Den har både et videregående trinn (et lycée med 800 elever), og et forberedende trinn (classes préparatoires med 900 studenter), som forbereder dem for de elitistiske grandes écoles. Louis-le-Grand er berømt for å få svært mange inn på École polytechnique og École normale supérieure.
Louis-le-Grand, som ble grunnlagt i 1563, ligger i hjertet av Latinerkvarteret, det tradisjonelle studentområdet i Paris. Området rommer også de eldste og mest prestisjefulle utdannelsestedene i Frankrike, Sorbonne og Collège de France. 
Louis-le-Grand spiller en ledende rolle i utdannelsen av den franske eliten. Talløse tidligere studenter har blitt statsmenn, diplomater, prelater, franske marskalker, medlemmer av Académie française og forfattere. Både Molière, Voltaire og Victor Hugo er tidligere studenter som ble berømte forfattere, Georges Pompidou, Valéry Giscard d'Estaing og Jacques Chirac, som alle ble presidenter i den franske femte republikk, var på Louis-le-Grand. Det samme gjelder utenlandske statsoverhoder, som Léopold Sédar Senghor (den første presidenten i Senegal).


== Berømte alumni ==


=== Forfattere og filosofer ===


=== Malere ===
Pierre Bonnard
Edgar Degas
Eugène Delacroix
Théodore Géricault
Georges Méliès


=== Vitenskapsmenn ===
Michel Chasles
Évariste Galois
Jacques Hadamard
Charles Hermite
Laurent Lafforgue
Vincent Lafforgue
Louis Leprince-Ringuet
Pierre-Louis Lions
Paul Painlevé
Henri Poincaré
Jean-Christophe Yoccoz


=== Politikere ===


=== Andre berømte alumni ===
André Citroën
André Michelin
Cardinal de Retz
François de Sales
Marquis de Lafayette


== Eksterne lenker ==
Offisielt nettsted 
(en) Lycée Louis-le-Grand – kategori av bilder, video eller lyd på Commons
Josef (stamfar)

Josef eller Yosef (hebraisk יוֹסֵף, Jōsēph, «Herren skal forøke») er en betydelig figur i den hebraiske Bibelen og Det gamle testamente. 
Han var den ellevte av Jakobs tolv sønner og den første av de to sønnene han fikk med Rakel. Etter at brødrene ble misunnelige på ham, solgte de ham som slave. I Egypt ble han ansatt hos en mann ved navn Potifar, men her motstod han en gang Potifars hustrus forførelser og ble kastet i fengsel. Ved å tyde faraos drømmer ble han opphøyd til hans mest betrodde mann, og han fikk det nye navnet Safenat-Paneah av farao. 
Siden møtte han sine brødre igjen, men gav seg ikke til kjenne før han hadde satt dem på prøve. Jakob brakte deretter hele sin familie ned til Egypt hvor de bosatte seg i landområdet Gosen (i nordlige Egypt, der hvor folket hyksos på et tidspunkt holdt til). Josef døde til sist 110 år gammel. Han bad om at hans legeme måtte bringes tilbake til landet og bli begravet der. Han ble balsamert, og da israelittene forlot Egypt tok de hans legeme med seg. Josefs levninger ble til sist begravet i Sikem på det stedet som Jakob hadde kjøpt av kana'anittene.
Hans to sønner Manasse og Efraim ble forfedre til to av stammene i Israel. Noen «Josefs stamme» eksisterte derfor ikke. Levi stamme var prester og tempeltjenere, derfor tas ikke de med når man regner opp de tolv. 
Noen moderne bibelkritikere ser på den som en mer eller mindre fiktiv fortelling fra 400-tallet f.Kr., satt inn i Toras fortelling for lage en forbindelse mellom fortellingene i Første Mosebok med deres syrisk-palestinske fortelling og de gjenværende Moses-sentrerte bøkene om utvandringen fra Egypt og vandringen i ødemarken.


== Navnet Josef ==
Bibelen forteller om Josefs fødsel i Første Mosebok 30:22-24:

«Da kom Gud Rakel i hu. Han hørte hennes bønner og åpnet hennes morsliv, så hun ble med barn og fødte en sønn. Da sa hun: «Gud har tatt bort min vanære.» Hun kalte ham Josef; for hun sa: «Måtte Herren gi meg enda en sønn!»Teksten gir to forklaringer på Josefs navn: det første, fra Toras elohistkilde, basert på rotordet /'sp/, i betydning «ta fra, unna» mens det andre, fra jahvistkilden i Tora, siterer et tilsvarende rotord /ysp/, i betydningen «tilføye».


== Referanser ==


== Eksterne lenker ==
(en) Joseph (son of Jacob) – kategori av bilder, video eller lyd på Commons
Påskeferie

Påskeferie er ferie, det vil si fri fra arbeid og skole, i påsken.


== Påskeferie i Norge ==
Norge er ett av de få land i verden som holder sammenhengende helg fra og med skjærtorsdag til og med 2. påskedag. Selve kjernehelgen gir altså de fleste minst fem sammenhengende fridager eller påskeferie.  Samtidig fører fridags-, flexi- og avspaseringsordninger i norsk arbeidsliv og skole til at påskehøytid for mange blir det samme som ti sammenhengende fridager – fra og med «palmelørdag», det vil si lørdag før palmesøndag, gjennom hele den stille uke til og med 2. påskedag.
85% av den norske befolkningen (mellom 16 og 79 år) har hjemmepåske, det vil si tilbringer påskeferien hjemme. Av de 15% som reiser på påskeferie, drar nesten like mange til kysten som til fjells. Thomas Hylland Eriksen antok i en kronikk i Dagbladet i 2000 at kun 3–5 prosent av befolkningen tilbringer påsken i en hytte på fjellet.Folk fra Oslo, Akershus, Rogaland, Agder og Trøndelag er de som i størst utstrekning reiser bort, mens innbyggere i Nordland og Hedmark er de mest hjemmekjære.
I perioden fra 1995 til 2005 økte antallet boliginnbrudd gjennomsnittlig med 37 prosent i påskedagene i forhold til ellers i året. I 2006 var økningen mindre, delvis på grunn av forebyggende tiltak som boligalarmer og annet.


== Referanser ==
Josef, Jesu fosterfar

Josef var ifølge Bibelen, Matteus evangeliet, gift med Maria, Jesu mor
og var snekker og tømrer. (Matt. 13,55)
Josef tilhørte kongeætten, og anerkjennelsen av Jesu slektslinje tilbake til kongene var derfor viktig. (Matt. kap. 1)
Han var forlovet med Maria da hun mottok engelens budskap om at hun skulle føde Jesus. Etter noen kvaler tok Josef på seg oppgaven som Jesu stefar. 
Bibelen gir få detaljer om Josefs senere liv, og sier ikke når han døde. 
Josef står senest oppført i Bibelen i Lukasevangeliet i kapittel 2, under Jesus som tolvåring i tempelet. Siden Bibelen ikke gir mange detaljer om Josefs senere liv, kan det se ut til at han i motsetning til Maria døde før Jesu korsfestelse.
Han regnes i dag som helgen og er arbeidernes skytshelgen. Festdag 19. mars samt 1. mai (St. Josef arbeiderens dag).


== Referanser ==
Iljusjin Il-96

Iljusjin Il-96 er et russisk passasjerfly utviklet for mellom- og langdistanseruter. Prototypen fløy første gang 28. september 1988. Flyet ble sertifisert 29. desember 1992 og ble tatt i bruk av Aeroflot i 1993 under betegnelsen Il-96-300. I 1997 ble produksjonen av fraktvarianten Il-96T startet. Dette har et forlenget skrog og kraftigere motorer. En tilsvarende variant for passasjertrafikk har vært under utvikling som Il-96M.


== Spesifikasjoner ==


== Eksterne lenker ==
Ilyushin Il-96 Long-Haul Aircraft